pythainlp/thaigov-v2-corpus-22032023 huggingface dataset:
วันศุกร์ที่ 11 มิถุนายน 2564
กรมเจ้าท่า กระทรวงคมนาคม ขุดลอก ขยายร่องน้ำ รับมืออุทกภัยและภัยแล้ง
...
นายวิทยา ยาม่วง อธิบดีกรมเจ้าท่า กระทรวงคมนาคม เปิดเผยถึงความสำเร็จภารกิจการขุดลอกและบำรุงรักษาร่องน้ำ บริเวณแม่น้ำยม หมู่ที่ 1 ตำบลสบสาย อำเภอสูงเม่น จังหวัดแพร่ และความคืบหน้าพื้นที่ขุดลอกแม่น้ำวัง ตำบลบุญนาคพัฒนา อำเภอเมือง จังหวัดลำปาง เพื่อแก้ปัญหาภัยแล้ง ขยายพื้นที่รับน้ำตามนโยบายรัฐบาลและมาตรการของกองอำนวยการน้ำแห่งชาติ โดยพลเอกประวิตร วงษ์สุวรรณ รองนายกรัฐมนตรี และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม
สำนักพัฒนาและบำรุงรักษาทางน้ำ โดยสำนักงานพัฒนาและบำรุงรักษาทางน้ำที่ 7 ปฏิบัติภารกิจขุดลอกแม่น้ำยม หมู่ที่ 1 ตำบลสบสาย อำเภอสูงเม่น จังหวัดแพร่ เพื่อแก้ไขความตื้นเขินของแม่น้ำจากตะกอนดินและวัชพืช ทำให้ขาดแคลนน้ำทำการเกษตร อุปโภคบริโภค ในช่วงฤดูแล้ง อีกทั้งในช่วงฤดูน้ำหลากประชาชนในพื้นที่ได้รับความเดือดร้อนจากปัญหาน้ำท่วมพื้นที่ทางการเกษตร ส่งผลให้พืชผลได้รับความเสียหาย โดยได้เริ่มขุดลอก ตั้งแต่ กิโลเมตรที่ 533 + 050 ถึง กิโลเมตรที่ 535 + 100 ระยะทาง 2,050 เมตร ขุดลอกร่องน้ำความกว้าง 40 - 70 เมตร ระดับก้นร่องลึกประมาณ 139.50 - 140.00 เมตร (จากระดับน้ำทะเลปานกลาง) ปริมาณวัสดุขุดลอก 55,000 ลูกบาศก์เมตร โดยขุดลอกเพื่อเพิ่มความกว้างและความลึกของร่องน้ำ เพื่อเพิ่มพื้นที่ในการรับน้ำ และการระบายน้ำ พร้อมนำวัสดุที่ได้จากการขุดลอกทำการซ่อมแซมตลิ่งพังที่เกิดจากน้ำกัดเซาะ ทั้งนี้ การขุดลอกได้ดำเนินการแล้วเสร็จพร้อมใช้งาน ก่อให้เกิดประโยชน์กับการส่งน้ำเข้าโรงสูบน้ำพลังไฟฟ้า การเกษตรกรรมประมาณ 1,400 ไร่ ประชาชนประมาณ 550 ครัวเรือนมีน้ำสำหรับอุปโภคและบริโภคในช่วงหน้าแล้งได้ตลอดทั้งปี
อธิบดีกรมเจ้าท่า กล่าวเพิ่มเติม ถึงภารกิจขุดลอกแม่น้ำวัง ตำบลบุญนาคพัฒนา อำเภอเมือง จังหวัดลำปาง ซึ่งได้เปิดหน่วยโดยใช้เครื่องจักรเป็นรถขุด ชม.8 และ รถขุด ชม.11 มีนายสุรชัย ใยดี นายช่างโลหะชำนาญงาน ปฏิบัติหน้าที่หัวหน้าหน่วยฯ ดำเนินการขุดลอกเพื่อแก้ไขความเดือดร้อนจากความตื้นเขินของแม่น้ำ จากตะกอนทรายและวัชพืช ทำให้ปัญหาในการกักเก็บน้ำเพื่อใช้ในการเกษตรในฤดูแล้ง ไม่เพียงพอต่อความต้องการของประชาชนที่ใช้น้ำในการทำเกษตรกรรม และอุปโภคบริโภคขณะนี้ได้เริ่มขุดลอก ตั้งแต่ กิโลเมตรที่ 268 + 150 ถึง กิโลเมตรที่ 265 + 550 ระยะทาง 2,550 เมตร ขุดลอกร่องน้ำความกว้าง 40 - 50 เมตร ระดับก้นร่องลึกประมาณ 242.00 - 244.00 เมตร (จากระดับทะเลปานกลาง) ปริมาณวัสดุขุดลอก 60,000 ลูกบาศก์เมตร ระยะเวลาดำเนินการ 100 วัน ซึ่งการขุดลอกพื้นที่ดังกล่าว จะเกิดประโยชน์กับโรงสูบน้ำพลังงานไฟฟ้า จำนวน 1 โรง พื้นที่ใช้น้ำเพื่อการเกษตรกรรม ประมาณ 1,500 ไร่ และประชาชน ประมาณ 800 ครัวเรือน สามารถมีใช้น้ำเพื่ออุปโภคและบริโภคได้ตลอดทั้งปี ขณะนี้ขุดลอกได้แล้ว 6.61 % ซึ่งคาดว่าจะแล้วเสร็จตามแผน ทั้งนี้ การขุดลอก พัฒนาและบำรุงรักษาร่องน้ำ กรมเจ้าท่ายังคงเร่งสำรวจและวางแผนการขุดลอก หมุนเวียนในหลายพื้นที่ เพื่อฟื้นฟูสภาพสิ่งแวดล้อมทางน้ำให้กลับมามีประสิทธิภาพในการขยายพื้นที่รับน้ำ และการระบายน้ำ ประชาชนสามารถสัญจรไปมาได้อย่างสะดวกปลอดภัย เป็นแหล่งน้ำที่เกิดประโยชน์กับชุมชนได้อย่างยั่งยืน
วันศุกร์ที่ 11 มิถุนายน 2564
บีโอไอ ร่วมพิธีเปิดโรงงานผลิตรถยนต์
นายนฤตม์ เทอดสถีรศักดิ์ รองเลขาธิการคณะกรรมการส่งเสริมการลงทุน หรือ บีโอไอ (ที่ 5 จากซ้าย )   ร่วมพิธีเปิดโรงงานผลิตรถยนต์ ของบริษัท เกรท วอลล์ มอเตอร์ จำกัด ที่จังหวัดระยอง
ซึ่งเป็นโรงงานผลิตรถยนต์เต็มรูปแบบแห่งที่สองนอกประเทศจีน พร้อมเปิดตัวรถคันแรกAll New HAVAL H6 Hybrid SUVจากสายการผลิตในประเทศไทย และไทยเป็นฐานการผลิตหลักสำหรับรถยนต์พวงมาลัยขวาของภูมิภาคอาเซียน โดยเฉพาะรถยนต์ไฟฟ้า (xEV)ทั้งแบบHybrid Electric Vehicle (HEV), Plug-In Hybrid Electric Vehicle (PHEV)และBattery Electric Vehicle (BEV)ทั้งนี้ บริษัทมีแผนการจำหน่ายภายในประเทศประมาณร้อยละ 60 และส่งออกไปต่างประเทศร้อยละ 40
วันศุกร์ที่ 11 มิถุนายน 2564
รมช.ประภัตรลงพื้นที่สุพรรณบุรี พร้อมสนับสนุนการส่งเสริมอาชีพ สร้างรายได้ในสถานการณ์โควิด-19 และปัญหาขาดแคลนน้ำ
รมช.ประภัตรลงพื้นที่สุพรรณบุรี พร้อมสนับสนุนการส่งเสริมอาชีพ สร้างรายได้ในสถานการณ์โควิด-19 และปัญหาขาดแคลนน้ำ
(วันที่ 11 มิ.ย. 64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่ตำบล หนองสะเดา อำเภอสามชุก จังหวัดสุพรรณบุรี ให้กำลังใจประชาชนในพื้นที่ ซึ่งกำลังเผชิญกับสถานการณ์การระบาด ของโรคติดเชื้อไวรัสโคโรนา และสถานการณ์ฝนทิ้งช่วง ทำให้น้ำน้อยในพื้นที่จังหวัดสุพรรณบุรี ทั้งนี้ ได้นำข้าวสารอาหารแห้งและต้นพริกจำนวน 20,000 ต้น มามอบให้กับประชาชนในพื้นที่ เพื่อเป็นการให้ความช่วยเหลือ และบรรเทาความเดือดร้อนให้กับประชาชนในเบื้องต้น โดยมีหัวหน้าส่วนราชการและผู้นำภาคประชาชนเข้าร่วม
นอกจากนี้ รมช.ประภัตร ยังได้เตรียมส่งเสริมอาชีพให้กับเกษตรกรในพื้นที่ เพื่อสร้างรายได้ในช่วงที่ว่างเว้นจากการทำนา โดยจะส่งเสริมตั้งแต่ต้นน้ำ กลางน้ำ และปลายน้ำ เริ่มตั้งแต่การหาพันธุ์พืชและสัตว์ ไปจนถึงการหาตลาดรับซื้อผลผลิตของเกษตรกร โดยโครงการที่จะส่งเสริมในพื้นที่จังหวัดสุพรรณบุรี มีดังนี้ 1.โครงการส่งเสริมอาชีพให้เกษตรกรปลูกพริก 2.โครงการส่งเสริมอาชีพให้เกษตรกรเลี้ยงจิ้งหรีด 3.โครงการส่งเสริมอาชีพให้เกษตรกรเลี้ยงปลาดุก 4.โครงการส่งเสริมอาชีพให้เกษตรกรเลี้ยงไก่ไข่ - เป็ดไข่ 5.โครงการส่งเสริมอาชีพให้เกษตรกรเลี้ยงวัว โดยทุกโครงการฯ นั้น รมช.ประภัตรได้เน้นย้ำกับหน่วยงานในพื่นที่ ให้ลงพื้นที่ให้ข้อมูลรายละเอียดต่างๆ และสำรวจความต้องการเข้าร่วมโครงการฯ ของเกษตรกรในทันที
วันศุกร์ที่ 11 มิถุนายน 2564
“รมช.มนัญญา”เปิดงาน Kick Offเริ่มต้นฤดูกาลเก็บเกี่ยวทุเรียนเมืองอุทัยธานี
“รมช.มนัญญา”เปิดงานKick Offเริ่มต้นฤดูกาลเก็บเกี่ยวทุเรียนเมืองอุทัยธานี
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์กล่าวในโอกาสเป็นประธานพิธีเปิดงานKick Offเริ่มต้นฤดูกาลเก็บเกี่ยวทุเรียนจังหวัดอุทัยธานีปี2564ณเครือข่ายกลุ่มแปลงใหญ่ทุเรียนห้วยคตสวนลุงโสพลกังวาฬหมู่1ตำบลทองหลางอำเภอห้วยคตจังหวัดอุทัยธานีโดยมีนายธีรวุฒิศรีพนมวัลย์ประธานแปลงใหญ่ทุเรียนห้วยคตกล่าวรายงานพร้อมด้วยหัวหน้าส่วนราชการและเกษตรกรเข้าร่วมว่าจังหวัดอุทัยธานีเป็นแหล่งผลิตทุเรียนพันธุ์หมอนทองที่มีรสชาติที่เป็นอัตลักษณ์เฉพาะถิ่นมีความโดดเด่นแตกต่างจากแหล่งผลิตทุเรียนทั่วไปคือมีความหวานมันรสชาติเข้มข้นกลิ่นหอมละมุนเนื้อละเอียดนุ่มลิ้นทำให้ได้รับความนิยมจากผู้บริโภคทั้งในและต่างจังหวัดเพิ่มจำนวนมากขึ้นทุกวันซึ่งมีแหล่งผลิตที่สำคัญอยู่ที่อำเภอบ้านไร่อำเภอห้วยคตและอำเภอลานสักซึ่งเป็นอำเภอที่มีศักยภาพสูงในการเป็นแหล่งปลูกไม้ผลเศรษฐกิจที่สำคัญของจังหวัดโดยเฉพาะทุเรียนซึ่งเป็นไม้ผลที่สร้างมูลค่าทางเศรษฐกิจให้จังหวัดอุทัยธานีมาโดยตลอดโดยมีการบูรณาการร่วมกันเป็นอย่างดีในการส่งเสริมและพัฒนาให้การปลูกไม้ผลทุเรียนมีการยกระดับและขีดความสามารถในการแข่งขันให้มากขึ้น
สำหรับอำเภอห้วยคตเป็นแหล่งผลิตไม้ผลที่สำคัญของจังหวัดอุทัยธานีมีพื้นที่ปลูกไม้ผลทั้งหมด1,520ไร่เกษตรกร256ครัวเรือนชนิดไม้ผลที่สำคัญได้แก่ทุเรียนเงาะมังคุดมะม่วงส้มโอมะยงชิดลำไยโดยเฉพาะทุเรียนมีแนวโน้มขยายพื้นที่เพิ่มขึ้นทุกปีมีพื้นที่ปลูกทั้งสิ้น415ไร่คิดเป็นร้อยละ27.30ของพื้นที่ปลูกไม้ผลทั้งหมดโดยมีแหล่งผลิตที่สำคัญอยู่ที่ตำบลทองหลางซึ่งสร้างรายได้และมูลค่าทางเศรษฐกิจให้จังหวัดอุทัยธานีเป็นอย่างมาก
รมช.มนัญญากล่าวต่อว่าการจัดงานKick Offเริ่มต้นฤดูกาลเก็บเกี่ยวผลผลิตทุเรียนจังหวัดอุทัยธานีในวันนี้เพื่อประชาสัมพันธ์ให้ทุเรียนของจังหวัดอุทัยธานีเป็นที่ยอมรับของผู้บริโภคทั้งในจังหวัดและนอกจังหวัดมีรสชาติที่เป็นอัตลักษณ์เฉพาะถิ่นนุ่มลิ้นผู้บริโภคกลับมาซื้อซ้ำโดยเฉพาะพันธุ์หมอนทองเริ่มมีผลผลิตออกสู่ท้องตลาดแล้วตั้งแต่ช่วงเดือนมิถุนายน–กรกฏาคม2564โดยคาดการณ์ผลผลิตเฉพาะสวนลุงโสพลในปีนี้อยู่ที่ประมาณ6,000ก.ก.ราคาจำหน่ายก.ก.ละ160บาทคิดเป็นมูลค่า960,000บาทซึ่งสร้างมูลค่าทางเศรษฐกิจให้อำเภอห้วยคตเป็นอย่างมาก
โอกาสนี้รมช.มนัญญาได้เยี่ยมชมสวนทุเรียนลุงโสพลกังวาฬก่อนตัดทุเรียนเพื่อเปิดงานKick Offเริ่มต้นฤดูกาลเก็บเกี่ยวทุเรียนจังหวัดอุทัยธานีจากนั้นเดินทางไปยังสวนผสมผสานของนางสาววิภาบูโกซึ่งปลูกแปลงยาสูบทุเรียนน้อยหน่า โกโก้และกล้วยหอม
วันศุกร์ที่ 11 มิถุนายน 2564
กระทรวงยุติธรรม โดยกรมคุ้มครองสิทธิฯ พร้อมช่วยเหลือเยียวยานักเรียนอุเทนถวายถูกทำร้ายร่างกายจนเสียชีวิต และมุ่งส่งเสริมสิทธิเสรีภาพในสถานศึกษาเพื่อลดการละเมิดสิทธิ
กรมคุ้มครองสิทธิและเสรีภาพ พร้อมช่วยเหลือเยียวยานักเรียนอุเทนถวายถูกทำร้ายร่างกายจนเสียชีวิต ตามแนวทาง "ยุติธรรมสร้างสุข ยุติธรรมเชิงรุก สร้างสุขให้ประชาชน" และมุ่งส่งเสริมสิทธิเสรีภาพในสถานศึกษาเพื่อลดการละเมิดสิทธิ
สืบเนื่องจากกรณี นักศึกษาชั้นปีที่ 2 มหาวิทยาลัยเทคโนโลยีราชมงคลตะวันออก วิทยาเขตอุเทนถวาย ถูกรุ่นพี่จำนวน 12 คนทำร้ายร่างกายจนได้รับบาดเจ็บสาหัส เมื่อวันที่ 27 พฤษภาคม 2564 ณ มหาวิทยาลัยเทคโนโลยีราชมงคลตะวันออกวิทยาเขตอุเทนถวาย ปทุมวัน กรุงเทพฯ และเสียชีวิตในวันที่ 5 มิถุนายน 2564 ตามที่เป็นข่าว
นายสมศักดิ์ เทพสุทิน รัฐมนตรีว่าการกระทรวงยุติธรรม ได้ห่วงใยและสั่งการให้เร่งดูแลการเคารพสิทธิมนุษยชนและละเมิดสิทธิมนุษยชนในสถานศึกษาทุกแห่งทั่วประเทศ เพื่อสร้างสังคมสู่เป้าหมาย "ลดการละเมิดสิทธิในสังคม" ทั้งนี้ กรมคุ้มครองสิทธิและเสรีภาพ มีความยินดีและให้การสนับสนุนทางมหาวิทยาลัย ในการเสริมสร้างความตระหนักรู้ถึงสิทธิ เสรีภาพ หน้าที่ และสิทธิมนุษยชน ของนักเรียน นักศึกษา และบุคลากรของทางมหาวิทยาลัย เพื่อให้สังคมมุ่งสู่เป้าหมาย "ลดการละเมิดสิทธิในสังคม" อีกทั้ง เพื่ออำนวยความยุติธรรม ลดความเหลื่อมล้ำ สร้างความเป็นธรรมให้เกิดขึ้นกับสังคมไทยตามนโยบายของ นายสมศักดิ์ เทพสุทิน รัฐมนตรีว่าการกระทรวงยุติธรรม
สำหรับการช่วยเหลือเยียวยา กรมคุ้มครองสิทธิและเสรีภาพ มีความห่วงใยครอบครัวและพร้อมช่วยเหลือตามแนวทาง "ยุติธรรมสร้างสุข ยุติธรรมเชิงรุก สร้างสุขให้ประชาชน" โดยประสานพนักงานสอบสวนเจ้าของคดีเพื่อสอบถามความคืบหน้าทางคดี และประสานทายาทของผู้เสียหายเพื่อแจ้งสิทธิค่าตอบแทนผู้เสียหายในคดีอาญา ตามพระราชบัญญัติค่าตอบแทนผู้เสียหายและค่าทดแทน และค่าใช้จ่ายแก่จำเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ.2559 พร้อมทั้งให้คำแนะนำการเข้าถึงกระบวนการยุติธรรม การเรียกค่าสินไหมทดแทนในคดีอาญา พร้อมกับหลักเกณฑ์การฟ้องคดีแพ่งฐานละเมิด รวมถึงสิทธิประโยชน์ต่างๆ ตามบทบาทภารกิจกรมฯ เพื่อให้ครอบครัวผู้เสียหายได้รับทราบถึงสิทธินั้น
ทั้งนี้ นายเรืองศักดิ์ สุวารี อธิบดีกรมคุ้มครองสิทธิและเสรีภาพ กล่าวว่า กรณีผู้เสียหายในคดีอาญา หากถูกผู้อื่นกระทำให้เสียชีวิตโดยที่ตนไม่มีส่วนเกี่ยวข้องในการกระทำความผิด ทายาทมีสิทธิได้รับการช่วยเหลือเยียวยาในฐานะที่ตกเป็นเหยื่อ ได้แก่ (1) ค่าตอบแทนกรณีถึงแก่ความตาย จำนวน 50,000 บาท (2) ค่าจัดการศพ จำนวน 20,000 บาท (3) ค่าขาดอุปการะเลี้ยงดู จำนวน 40,000 บาท รวมเป็นเงินทั้งสิ้น 110,000 บาท โดยขึ้นอยู่กับดุลพินิจของคณะอนุกรรมการฯ
สามารถติดต่อขอรับความช่วยเหลือได้ที่ ส่วนกลาง (กรมคุ้มครองสิทธิและเสรีภาพ) และ ส่วนภูมิภาค (สำนักงานยุติธรรมจังหวัด ทุกแห่งทั่วประเทศ) หรือ ติดต่อที่ สายด่วนยุติธรรม โทร. 1111 กด 77"
วันศุกร์ที่ 11 มิถุนายน 2564
วธ.แต่งตั้งข้าราชการเป็นผู้อำนวยการกอง-วัฒนธรรมจังหวัด-ผู้อำนวยการสำนักศิลปากรใหม่ ตำแหน่งประเภทอำนวยการ ระดับสูง รวม 10 ราย
วธ.แต่งตั้งข้าราชการเป็นผู้อำนวยการกอง-วัฒนธรรมจังหวัด-ผู้อำนวยการสำนักศิลปากรใหม่ ตำแหน่งประเภทอำนวยการ ระดับสูง รวม 10 ราย
วธ.แต่งตั้งข้าราชการเป็นผู้อำนวยการกอง-วัฒนธรรมจังหวัด-ผู้อำนวยการสำนักศิลปากรใหม่ ตำแหน่งประเภทอำนวยการ ระดับสูง รวม 10 ราย
นางยุพา ทวีวัฒนะกิจบวร ปลัดกระทรวงวัฒนธรรม เปิดเผยว่า ตามที่กระทรวงวัฒนธรรม (วธ.) ได้มีการประกาศคณะกรรมการคัดเลือกข้าราชการพลเรือนสามัญ เพื่อแต่งตั้งให้ดำรงตำแหน่งประเภทบริหาร ระดับสูงและประเภทอำนวยการ ระดับสูงใน วธ. ไปเมื่อวันที่ 9 เมษายน 2564 จำนวน 10 ราย โดยมีข้าราชการที่มีคุณสมบัติเฉพาะตำแหน่งครบถ้วนดังประกาศสมัครเข้ารับการคัดเลือก และขณะนี้คณะกรรมการคัดเลือกข้าราชการพลเรือนสามัญได้ดำเนินการคัดเลือกเสร็จเรียบร้อยแล้วนั้น ล่าสุดได้ลงนามคำสั่งกระทรวงวัฒนธรรมที่ 150/2564 ลงวันที่ 9 มิถุนายน 2564 เรื่อง แต่งตั้งข้าราชการให้ดำรงตำแหน่ง โดยอาศัยอำนาจตามความในมาตรา 57 มาตรา 63 มาตรา 132 และมาตรา 137 แห่งพระราชบัญญัติระเบียบข้าราชการพลเรือน พ.ศ. 2551 กฎ ก.พ.ว่าด้วยการให้ข้าราชการพลเรือนสามัญได้รับเงินเดือน พ.ศ. 2551 และหนังสือสำนักงาน ก.พ.ที่เกี่ยวข้อง แต่งตั้งข้าราชการให้ดำรงตำแหน่งประเภทอำนวยการระดับสูงใน วธ. จำนวน 10 ราย ดังนี้
1 นางพนารัตน์ คนขยัน นักวิเคราะห์นโยบายและแผนชำนาญการพิเศษ กองยุทธศาสตร์และแผนงาน สำนักงานปลัดกระทรวงวัฒนธรรม แต่งตั้งให้เป็นผู้อำนวยการกองยุทธศาสตร์และแผนงาน 2.นางอภิญญา สุวรรณ นักวิชาการวัฒนธรรมชำนาญการพิเศษ สำนักงานวัฒนธรรมจังหวัดตรัง แต่งตั้งให้เป็นวัฒนธรรมจังหวัดยะลา 3.นางสาวสุกัญญา โพธิเสถียร นักวิเคราะห์นโยบายและแผนชำนาญการพิเศษ กองยุทธศาสตร์และแผนงาน แต่งตั้งให้เป็นวัฒนธรรมจังหวัดนราธิวาส 4.นางสมมารถ คำถนอม นักวิชาการวัฒนธรรมชำนาญการพิเศษ สำนักงานวัฒนธรรมจังหวัดสระบุรี แต่งตั้งให้เป็นวัฒนธรรมจังหวัดกาญจนบุรี 5.นางวันทนีย์ มีแสง นักวิชาการวัฒนธรรมชำนาญการพิเศษ สำนักงานวัฒนธรรมจังหวัดอ่างทอง แต่งตั้งให้เป็นวัฒนธรรมจังหวัดอ่างทอง
6.นายชินณวุฒิ วิลยาลัย ผู้อำนวยการกองโบราณคดีใต้น้ำ กรมศิลปากร แต่งตั้งให้เป็นผู้อำนวยการกองโบราณคดี กรมศิลปากร 7.นางสาวสุกัญญา เบาเนิด นักโบราณคดีชำนาญการพิเศษ สำนักศิลปากรที่ 3 พระนครศรีอยุธยา แต่งตั้งให้เป็นผู้อำนวยการสำนักศิลปากรที่ 3 พระนครศรีอยุธยา 8.นายธนภัทร จิตสุทธิผล นายช่างเทคนิคอาวุโส กลุ่มอนุรักษ์โบราณสถาน สำนักศิลปากรที่ 8 ขอนแก่น แต่งตั้งให้เป็นผู้อำนวยการสำนักศิลปากรที่ 8 ขอนแก่น 9.นายวิเชต ลิ้มภักดี นายช่างเทคนิคอาวุโส กลุ่มอนุรักษ์โบราณสถาน สำนักศิลปากรที่ 4 ลพบุรี แต่งตั้งให้เป็นผู้อำนวยการสำนักศิลปากรที่ 9 อุบลราชธานี และ 10. นายพงศ์ธันว์ สำเภาเงิน นักโบราณคดีชำนาญการพิเศษ กองโบราณคดี แต่งตั้งให้เป็นผู้อำนวยการสำนักศิลปากรที่ 11 สงขลา ทั้งนี้ ข้าราชการที่ได้รับการแต่งตั้งถือเป็นผู้ที่มีความรู้ ความสามารถ มีคุณสมบัติเฉพาะตรงตามตำแหน่ง สามารถทำงานด้านวัฒนธรรมทั้งในส่วนกลางและส่วนภูมิภาค รวมถึงงานของกรมศิลปากรได้อย่างต่อเนื่องและมีประสิทธิภาพ
วันศุกร์ที่ 11 มิถุนายน 2564
เปิดหลักการกระจายวัคซีนโควิด-19
....
นายกรัฐมนตรี ระบุ เพื่อให้การบริหารจัดการวัคซีนโควิด-19 เกิดความเท่าเทียม และ มีประสิทธิภาพในการควบคุมโรคมากที่สุด จึงได้ใช้หลักการกระจายวัคซีน >>>
1. ทุกจังหวัดได้รับวัคซีน เพื่อให้เริ่มต้นพร้อมกัน
2. จำนวนวัคซีนที่ได้ ขึ้นกับ จำนวนประชากร อายุ จำนวนผู้ติดเชื้อ กลุ่มเสี่ยง อาชีพ และการเป็นพื้นที่เฉพาะ เช่น พื้นที่ท่องเที่ยว พื้นที่เศรษฐกิจ โดยจังหวัดเป็นผู้จัดสรรวัคซีนแก่โรงพยาบาล
3. ทุกคนที่จองคิวไว้แล้ว ต้องได้รับวัคซีน โดยยึดวันนัดหมายเดิมให้ได้มากที่สุด ถ้าจำเป็นต้องเปลี่ยนแปลง จะแก้ไขปัญหาให้เร็วที่สุด
.
ข้อจำกัดของเราขณะนี้ คือ วัคซีนไม่ได้เข้ามาทีเดียว แต่ทยอยมาเป็นรอบ ๆ ในเดือนต่อไปจะมีวัคซีนเข้ามามากขึ้นเรื่อย ๆ จนไม่ต้องเลื่อนคิวรับวัคซีนอีก
.
สำหรับเป้าหมาย 100 ล้านโดส ยังไม่เปลี่ยนแปลง รัฐบาลได้ทำสัญญากับแอสตราเซนเนกาไว้ 61 ล้านโดส ซิโนแวก 6 ล้านโดส และจะจัดหาเพิ่มอีก 8 ล้านโดส
นอกจากนี้ คาดว่าจะทำสัญญากับไฟเซอร์ และ จอห์นสัน แอนด์ จอห์นสัน รวมกว่า 25 ล้านโดส รวมทั้งยังมีอีกจำนวนหนึ่งที่จะได้รับจากการเจรจาทางความสัมพันธ์ระหว่างประเทศ และจะมีวัคซีนที่ผลิตโดยคนไทยเองด้วย
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
ประกาศ ขสมก. ประจำวันที่ 11 มิถุนายน 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 11 มิถุนายน 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 11 มิถุนายน 2564 พนักงานติดเชื้อไวรัส COVID-19 จำนวน 2 ราย
1) นายท่าปล่อยรถโดยสาร สาย 18 เขตการเดินรถที่ 7
2) พนักงานเก็บค่าโดยสารรถธรรมดา สาย 156 เขตการเดินรถที่ 8
วันศุกร์ที่ 11 มิถุนายน 2564
ฉีดวัคซีนวาระแห่งชาติ 4 วัน เพิ่ม 1.45 ล้านโดส เริ่มฉีดในนิคมอุตสาหกรรม ระยองนำร่อง
ฉีดวัคซีนวาระแห่งชาติ 4 วัน เพิ่ม 1.45 ล้านโดส เริ่มฉีดในนิคมอุตสาหกรรม ระยองนำร่อง
นางสาวรัชดา ธนาดิเรก รองโฆษกประจำสำนักนายกรัฐมนตรี เผยถึงการดำเนินการฉีดวัคซีนป้องกันโรคโควิด19 ว่า นับตั้งแต่วันที่ 7 มิ.ย. ที่เป็นวันแรกของการกระจายการฉีดวัคซีนทั่วประเทศ โดยเริ่มกับประชาชนกลุ่มผู้สูงอายุ และผู้มีโรคเสี่ยง 7 โรค ถือว่ามีความคืบหน้าไปมาก นับถึงวันที่10 มิ.ย. มีจำนวนฉีดวัคซีนสะสม 5.66 ล้านโดส ซึ่งภายในช่วงเวลา4วัน นับจากวันที่ 6 มิ.ย. ที่มีจำนวน 4.21 ล้านโดส เพิ่มขึ้น 1.45 ล้านโดส ซึ่งจากนี้ไปทางกระทรวงสาธารณสุขให้ความมั่นใจว่า จะได้รับวัคซีนจากผู้ผลิตมากขึ้นและสามารถทยอยกระจายไปยังสถานบริการสาธารณสุขและจุดบริการต่างๆ เพื่อดำเนินการฉีดให้ได้ตามแผน
นางสาวรัชดา กล่าวด้วยว่า ขณะนี้ ได้เริ่มดำเนินการฉีดให้กับกลุ่มโรงงานอุตสาหกรรมด้วยแล้ว นำร่องพื้นที่นิคมอุตสาหกรรมกลุ่มมาบตาพุดคอมเพล็กซ์ จังหวัดระยอง และชุมชนรอบข้างพื้นที่นิคมอุตสาหกรรม ซึ่งมีผู้ลงทะเบียนฉีดวัคซีนจำนวนทั้งสิ้น 25,000 คน จาก 1)นิคมอุตสาหกรรมมาบตาพุด 2)นิคมอุตสาหกรรมดับบลิวเอชเอตะวันออก (มาบตาพุด) 3)นิคมอุตสาหกรรมเอเชีย 4) นิคมอุตสาหกรรมผาแดง 5)นิคมอุตสาหกรรมอาร์ ไอ แอล และ 6)ท่าเรืออุตสาหกรรมมาบตาพุด เริ่มแล้วตั้งแต่วันที่ 9 มิ.ย. ตั้งเป้าวัคซีนให้ได้วันละประมาณ 1,000 คน มากไปกว่านั้น ในส่วนของนักเรียนนักศึกษาไทย ที่จะเดินทางไปศึกษาต่อในต่างประเทศ นับตั้งแต่วันที่ จาก 29 พ.ค. ถึง 6 มิ.ย. ได้ดำเนินการฉีดวัคซีนไปแล้ว จำนวนกว่า 1,600 คน และมีรอการฉีดอีก 2 พันกว่าคน ซึ่งเมื่อดำเนินการในกลุ่มนี้แล้วเสร็จ ทางกรมการกงสุลจะพิจารณาเปิดลงทะเบียนเพิ่มเติมอีกครั้ง
-------------------------
วันศุกร์ที่ 11 มิถุนายน 2564
การระงับสิทธิ์การเข้าร่วมโครงการของผู้ประกอบการตามโครงการเราชนะเพื่อตรวจสอบข้อเท็จจริงเพิ่มเติม
กระทรวงการคลังตรวจพบธุรกรรมที่เข้าข่ายฝ่าฝืนหลักเกณฑ์หรือเงื่อนไขของโครงการเราชนะ ในวันที่ 11 มิ.ย.2564 จึงได้ทำการระงับสิทธิ์ชั่วคราวการเข้าร่วมโครงการของผู้ประกอบการเพิ่มเติม จำนวน 120 ราย
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าของโครงการเราชนะว่า กระทรวงการคลังได้ตรวจพบธุรกรรมที่เข้าข่ายฝ่าฝืนหลักเกณฑ์หรือเงื่อนไขของโครงการเราชนะ ในวันที่ 11 มิถุนายน 2564 จึงได้ทำการระงับสิทธิ์ชั่วคราวการเข้าร่วมโครงการของผู้ประกอบการเพิ่มเติม จำนวน 120 รายและขอให้ผู้ประกอบการที่ถูกระงับสิทธิ์ชั่วคราวดังกล่าว ชี้แจงข้อเท็จจริงมายังสำนักงานเศรษฐกิจการคลัง (โครงการเราชนะ) ภายในวันที่25 มิถุนายน 2564 ตามข้อความแนะนำที่ปรากฏขึ้นในแอปพลิเคชัน “ถุงเงิน” หากพ้นระยะเวลาดังกล่าวแล้วกระทรวงการคลังจะดำเนินการในส่วนที่เกี่ยวข้องต่อไป
กระทรวงการคลังจะเข้มงวดในการติดตามตรวจสอบประชาชนและผู้ประกอบการที่กระทำการเข้าข่ายผิดหลักเกณฑ์หรือเงื่อนไขของโครงการอย่างใกล้ชิดโดยจะร่วมมือกับหน่วยงานที่เกี่ยวข้องเช่นสำนักงานตำรวจแห่งชาติกรมการค้าภายใน กระทรวงพาณิชย์ เป็นต้นในการตรวจสอบข้อเท็จจริงและขยายผลการสืบสวนสอบสวนเพื่อดำเนินคดีต่อไป ทั้งนี้ ขอความร่วมมือจากประชาชนและผู้ประกอบการที่เข้าร่วมโครงการของกระทรวงการคลังปฏิบัติตามหลักเกณฑ์หรือเงื่อนไขของแต่ละโครงการอย่างเคร่งครัดเพื่อไม่ให้เสียสิทธิ์การเข้าร่วมโครงการหรือมาตรการอื่นของรัฐในอนาคตและถูกดำเนินคดีตามกฎหมาย
นอกจากนี้ โฆษกกระทรวงการคลังได้แถลงเพิ่มเติมถึงความคืบหน้าของโครงการเราชนะ ณ วันที่ 11 มิถุนายน 2564 ดังนี้ 1) ประชาชนกลุ่มผู้ถือบัตรสวัสดิการแห่งรัฐจำนวน 13.7 ล้านคน ได้มีการใช้จ่ายตั้งแต่วันที่ 5 กุมภาพันธ์ 2564 เป็นต้นมาจำนวน 100,139 ล้านบาท 2) ประชาชนกลุ่มที่อยู่ในระบบฐานข้อมูลของแอปพลิเคชัน “เป๋าตัง” ในโครงการเราเที่ยวด้วยกันและคนละครึ่งและกลุ่มประชาชนทั่วไปที่ลงทะเบียนทางเว็บไซต์ www.เราชนะ.com ที่ผ่านการคัดกรองคุณสมบัติแล้วจำนวน17.1 ล้านคน และมีการใช้จ่ายวงเงินสิทธิ์สะสมตั้งแต่วันที่ 18 กุมภาพันธ์ 2564 เป็นต้นมาจำนวน 146,812 ล้านบาท และ 3) ประชาชนกลุ่มผู้ที่ต้องการความช่วยเหลือเป็นพิเศษที่ผ่านการคัดกรองคุณสมบัติแล้ว จำนวน 2.4 ล้านคน มียอดใช้จ่ายวงเงินสิทธิ์สะสมตั้งแต่วันที่ 5 มีนาคม 2564 เป็นต้นมา จำนวน 20,162 ล้านบาท ทำให้มีมูลค่าการใช้จ่ายหมุนเวียนในระบบเศรษฐกิจไทยแล้วกว่า 267,113 ล้านบาท และมีผู้ได้รับสิทธิ์ในโครงการเราชนะที่ใช้จ่ายจนครบวงเงินสิทธิ์แล้วจำนวน 22.3 ล้านคน ซึ่งเป็นการใช้จ่ายผ่านผู้ประกอบการร้านธงฟ้าราคาประหยัดพัฒนาเศรษฐกิจท้องถิ่นที่มีแอปพลิเคชัน “ถุงเงิน” ร้านค้าคนละครึ่งที่ตกลงยินยอมเข้าร่วมโครงการเราชนะรวมถึงผู้ประกอบการร้านค้าและผู้ให้บริการที่ลงทะเบียนเข้าร่วมโครงการเราชนะจำนวนทั้งสิ้นมากกว่า 1.3ล้านกิจการ
สำนักงานเศรษฐกิจการคลัง โทร. 02273 9020 ต่อ 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จำกัด (มหาชน) โทร. 021111122(ตลอด 24 ชั่วโมง)
วันศุกร์ที่ 11 มิถุนายน 2564
รอง นรม. นายอนุทินฯ หารือ เอกอัครราชทูตเบลเยียมฯ ผลักดันการจัดทำข้อตกลงด้านการประกันสังคม พร้อมแลกเปลี่ยนประสบการณ์ควบคุมโควิด-19
รอง นรม. นายอนุทินฯ หารือ เอกอัครราชทูตเบลเยียมฯ ผลักดันการจัดทำข้อตกลงด้านการประกันสังคม พร้อมแลกเปลี่ยนประสบการณ์ควบคุมโควิด-19
วันนี้ (11 มิถุนายน 2564) เวลา 09.30 น. ณ ห้องรับรองเทวะเวสม์ อาคาร 1 ตึกสำนักงานปลัดกระทรวงสาธารณสุข นางซีบีย์ เดอ การ์ตีเย ดีฟว์ (H.E. Ms. Sibille de Cartier d’Yves) เอกอัครราชทูตราชอาณาจักรเบลเยียมประจำประเทศไทย เข้าเยี่ยมคารวะนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เนื่องในโอกาสเข้ารับหน้าที่ สรุปสาระสำคัญการหารือ ดังนี้
รองนายกรัฐมนตรีแสดงความยินดีกับเอกอัครราชทูตเบลเยียมฯ ในโอกาสเข้ารับหน้าที่อย่างเป็นทางการ พร้อมทั้งชื่นชมความสัมพันธ์อันดีระหว่างไทยกับเบลเยียมที่มีมาอย่างยาวนาน โดยรองนายกรัฐมนตรีเชื่อมั่นว่า ด้วยประสบการณ์และความเชี่ยวชาญของเอกอัครราชทูตเบลเยียมฯ จะมีส่วนสำคัญในการสานต่อและส่งเสริมความสัมพันธ์ระหว่างกันให้แน่นแฟ้นมากยิ่งขึ้น ทั้งนี้ รัฐบาลไทยพร้อมให้ความร่วมมือและสนับสนุนการปฏิบัติหน้าที่ของเอกอัครราชทูตเบลเยียมฯ อย่างเต็มที่ ตลอดจนผลักดันให้เกิดความร่วมมือในสาขาที่ทั้งสองประเทศมีผลประโยชน์ร่วมกันอย่างเป็นรูปธรรม
เอกอัครราชทูตเบลเยียมฯ ขอบคุณรองนายกรัฐมนตรีที่สละเวลาให้เข้าเยี่ยมคารวะ แม้จะมีภารกิจมาก ยินดีที่ไทยและเบลเยียมมีความสัมพันธ์ที่ราบรื่นต่อกัน โดยเอกอัครราชทูตฯ ย้ำความตั้งใจของเบลเยียมในการผลักดันการจัดทำข้อตกลงด้านการประกันสังคมระหว่างเบลเยียม-ไทย โดยเฉพาะประเด็นอัตราค่าใช้จ่าย พร้อมเสนอให้มีการหารือร่วมกันเพิ่มเติม ทั้งนี้ รองนายกรัฐมนตรีได้มอบหมายหน่วยงานที่เกี่ยวข้องพิจารณาในรายละเอียด เพื่อจะได้หารือร่วมกันต่อไป
โอกาสนี้ ทั้งสองฝ่ายได้แลกเปลี่ยนแนวทางการจัดการกับสถานการณ์การแพร่ระบาดของโควิด-19 ร่วมกัน โดยเอกอัครราชทูตเบลเยียมฯ ชื่นชมความมุ่งมั่นของรัฐบาลไทยในการควบคุมสถานการณ์โควิด-19 และประทับใจการ Quarantine ผู้เดินทางเข้าประเทศของไทย ซึ่งมีการจัดการที่เป็นระบบ อย่างไรก็ดี ทั้งสองฝ่ายได้แลกเปลี่ยนประสบการณ์การจัดการเกี่ยวกับสถานการณ์โควิด-19 ซึ่งรองนายกรัฐมนตรีเน้นย้ำว่า ขอให้เชื่อมั่นในการจัดการโควิด-19 ของรัฐบาลไทย ซึ่งขณะนี้สถานการณ์โควิด-19 ในคลัสเตอร์ต่าง ๆ ดีขึ้น อาทิ คลัสเตอร์เรือนจำและทัณฑสถาน จำนวนผู้ติดเชื้อในกลุ่มผู้ต้องขังของไทยมีตัวเลขที่ดีขึ้น โดยไทยได้ใช้กลยุทย์ Bubble and Seal แยกผู้ติดเชื้อเข้าสู่ระบบการดูแลรักษาให้เร็วที่สุด พร้อมยืนยันรัฐบาลให้ความสำคัญกับการเข้าถึงวัคซีนของทั้งชาวไทยและชาวต่างชาติที่พำนักในประเทศไทย โดยไม่แบ่งแยกเชื้อชาติ
วันศุกร์ที่ 11 มิถุนายน 2564
“อนุทิน” เผยทูตฝรั่งเศสขอนำเข้าวัคซีนจอห์นสันฯ 1 หมื่นโดสฉีดประชากรในไทย
รองนายกรัฐมนตรีและรัฐมนตรีว่าการกระทรวงสาธารณสุข เผยทูตฝรั่งเศสหารือขอนำเข้าวัคซีนจอห์นสัน แอนด์ จอห์นสัน 1 หมื่นกว่าโดส ฉีดให้คนฝรั่งเศสในประเทศไทย ระบุภูเก็ตและสมุยฉีดวัคซีนเกิน 60% หากฉีดครบเตรียมเสนอ ศบค.เปิดพื้นที่ท่องเที่ยว
รองนายกรัฐมนตรีและรัฐมนตรีว่าการกระทรวงสาธารณสุข เผยทูตฝรั่งเศสหารือขอนำเข้าวัคซีนจอห์นสัน แอนด์ จอห์นสัน 1 หมื่นกว่าโดส ฉีดให้คนฝรั่งเศสในประเทศไทย ระบุภูเก็ตและสมุยฉีดวัคซีนเกิน 60%หากฉีดครบเตรียมเสนอ ศบค.เปิดพื้นที่ท่องเที่ยว ย้ำแอสตร้าเซนเนก้าส่งวัคซีนทุกสัปดาห์ตามกำหนด
วันนี้ (11 มิถุนายน 2564) เวลา 09.30 น.ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์โอภาส การย์กวินพงศ์ อธิบดีกรมควบคุมโรค หารือร่วมกับนางซีบีย์ เดอ การ์ทีเย ดีฟว์ เอกอัครราชทูตราชอาณาจักรเบลเยียมประจำประเทศไทย จากนั้นในเวลา 10.30 น. หารือกับนายตีแยรี มาตู เอกอัครราชทูตสาธารณรัฐฝรั่งเศสประจำประเทศไทย เกี่ยวกับการดูแลประชากรทั้ง 2 ประเทศที่อยู่ในประเทศไทย
นายอนุทินให้สัมภาษณ์ว่า เอกอัครราชทูตราชอาณาจักรเบลเยียม ได้ขอให้ประเทศไทยช่วยดูแลรักษาคนเบลเยียม โดยเก็บค่ารักษาจากประกันสังคมของเบลเยียม และขอให้พิจารณาการฉีดวัคซีนโควิด 19 ให้คนเบลเยียมที่มีครอบครัวและพำนักในประเทศไทยในจังหวัดต่างๆ เพื่อให้เข้าถึงวัคซีน จึงได้ให้ความมั่นใจว่า รัฐบาลมีนโยบายฉีดวัคซีนให้กับประชาชนทุกคนในประเทศ โดยแนะนำการลงทะเบียนให้ถูกต้อง เพื่อรับวัคซีนในโอกาสต่อไป เนื่องจากไม่มีใครปลอดภัย จนกว่าทุกคนจะปลอดภัย ส่วนเอกอัครราชทูตสาธารณรัฐฝรั่งเศสได้หารือเรื่องการนำเข้าวัคซีนจอห์นสัน แอนด์ จอห์นสันที่ได้ขึ้นทะเบียนกับอย.ไว้แล้ว จำนวน 1 หมื่นกว่าโดสเพื่อฉีดให้คนฝรั่งเศสอายุ 45 ปีขึ้นไปที่อยู่ในประเทศไทย ซึ่งทางกรมควบคุมโรคเห็นชอบแล้ว โดยจะนำเข้ามาในปลายเดือนมิถุนายนนี้
นายอนุทินกล่าวต่อว่า ขณะนี้ได้เร่งฉีดวัคซีนโควิด 19 ตามความสามารถ เชื่อว่าภายใน 2-3 เดือนจะเห็นผลโดยจังหวัดภูเก็ตฉีดไป 60% แล้ว การติดเชื้อ การเจ็บป่วยหนัก และการเสียชีวิตลดลงอย่างมีนัยยะสำคัญส่วนเกาะสมุย จังหวัดสุราษฎร์ธานี ฉีดแล้ว 65% คาดว่าจะฉีดกลุ่มเป้าหมายครบทั้งหมดในเวลาอันสั้น จากนั้นจะรายงาน ศบค.เมื่อฉีดครบแล้วและเกิดภูมิคุ้มกันหมู่ เพื่อเปิดเป็นพื้นที่ท่องเที่ยวตามนโยบายต่อไป
สำหรับการเปิดภาคเรียนวันที่ 14 มิถุนายนนั้น มีการฉีดวัคซีนกลุ่มครูและบุคลากรทางการศึกษาที่ศูนย์ฉีดวัคซีนกลางบางซื่อวันละ 4-5 พันคน หากอนาคตมีวัคซีนของไฟเซอร์เข้าจะฉีดในกลุ่มอายุ 12 ปีขึ้นไป ซึ่งได้ให้กรมควบคุมโรควางแผนประสานความร่วมมือกับทางโรงเรียนเป็นสถานที่ฉีดวัคซีนแทนนำนักเรียนมายังจุดฉีดโดยนำแพทย์ พยาบาล ไปฉีดถึงโรงเรียน และเตรียมความพร้อมด้านการแพทย์ฉุกเฉิน รถพยาบาล ยาแก้แพ้ต่างๆทำให้มีความสะดวกและคล่องตัวมากกว่า หากวัคซีนซิโนแวคมีผลการศึกษาฉีดได้ถึง 3 ขวบก็จะขยายการฉีดด้วยเช่นกัน
นายอนุทินกล่าวต่อว่า กระทรวงสาธารณสุขจัดส่งวัคซีนตามแผนของ ศบค. โดยจะจัดส่งให้ประกันสังคม1 ล้านโดสในกรณีที่ได้รับวัคซีนแอสตร้าเซนเนก้าตามแผน ซึ่งไม่ต้องกังวลเนื่องจากมีสัญญาในการจัดส่งให้ไทยทุกสัปดาห์ ตามสัญญา ส่วนวัคซีนของแอสตร้าเซนเนก้าที่จัดส่งให้ประเทศต่างๆ ในอาเซียนถือเป็นเรื่องที่ดีเป็นความภาคภูมิใจที่วัคซีนผลิตในประเทศได้ไปช่วยต่างชาติ
****************************** 11 มิถุนายน 2564
วันศุกร์ที่ 11 มิถุนายน 2564
ยอดใช้จ่าย “เราชนะ” และ “ม33 เรารักกัน” หมุนเวียนเกือบ 3 แสนล้านบาท
....
หลังจากที่รัฐบาลเห็นชอบมาตรการช่วยเหลือประชาชน เพื่อบรรเทาผลกระทบจากการระบาดของโรคโควิด-19 โดยเพิ่มวงเงินเยียวยา 2,000 บาทต่อคน ผ่านโครงการ ”เราชนะ” และโครงการ “ม33 เรารักกัน” ซึ่งมีผู้รับสิทธิกว่า 41,000,000 โดยทั้ง 2 โครงการผู้รับสิทธิสามารถใช้จ่ายได้ถึงวันที่ 30 มิ.ย. 64
.
สำหรับความคืบหน้าล่าสุด โฆษกรัฐบาล นายอนุชา บูรพชัยศรี ได้เปิดเผยรายละเอียดเกี่ยวกับยอดการใช้จ่ายผ่านโครงการ ดังกล่าวที่ได้รายงานต่อที่ประชุมครม. ทราบแล้ว ดังนี้
.
โครงการ ”เราชนะ” มีจำนวนผู้ได้รับสิทธิ 33,100,000 คน ซึ่งมีผู้ที่ใช้จ่ายครบวงเงินตามสิทธิในโครงการแล้ว จำนวนกว่า 17,600,000 คน ทำให้โครงการ “เราชนะ” ข้อมูล ณ วันที่ 1 มิ.ย. 64 มียอดใช้จ่ายสะสมกว่า 257,997 ล้านบาท โดยผู้ประกอบการและผู้ให้บริการได้รับประโยชน์มากกว่า 1,300,000 ร้านค้า
.
ขณะที่โครงการ “ม33 เรารักกัน” มีผู้ได้รับสิทธิรวม 8,140,000 คน มียอดใช้จ่ายสะสมแล้ว ณ วันที่ 31 พ.ค. 64 กว่า 39,317 ล้านบาท ผ่านร้านค้าทั้งสิ้น 1,070,000 ร้านค้า
.
เมื่อนำยอดใช้จ่ายสะสมทั้ง 2 โครงการรวมกัน พบว่ามีมูลค่าการใช้จ่ายหมุนเวียนในระบบเศรษฐกิจแล้วกว่า 297,314 ล้านบาท
.
นอกจากนี้ ยังมีมาตรการอื่น ๆ ที่ออกมาเพื่อช่วยผู้ประกอบการ เช่น มาตรการสนับสนุนการให้สินเชื่อดอกเบี้ยต่ำ และมาตรการพักทรัพย์ พักหนี้ เพื่อป้องกันปัญหาการผิดนัดชำระหนี้ของภาคธุรกิจ เสริมสภาพคล่องสำหรับผู้ประกอบการ SME ให้มีโอกาสเข้าถึงแหล่งเงินทุนได้ง่ายขึ้น
.
ขณะเดียวกัน รัฐบาลยังได้กำหนดมาตรการช่วยเหลือเยียวยาอย่างต่อเนื่อง เช่น โครงการ “คนละครึ่ง” เฟส 3 และโครงการ “ยิ่งใช้ยิ่งได้” เป็นต้น รวมทั้งมาตรการกระตุ้นและฟื้นฟูเศรษฐกิจอื่น ๆ ที่จะออกมาในครึ่งปีหลังนี้ด้วย หลังสถานการณ์การแพร่ระบาดของโรคโควิด-19 ดีขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
รองนายกฯ อนุทิน หารือเอกอัครราชทูตฝรั่งเศสฯ พร้อมเดินหน้ายกระดับความสัมพันธ์ไทย-ฝรั่งเศส มุ่งสู่ความเป็นเลิศทางด้านการแพทย์ และการสาธารณสุข
รองนายกฯ อนุทิน หารือเอกอัครราชทูตฝรั่งเศสฯ พร้อมเดินหน้ายกระดับความสัมพันธ์ไทย-ฝรั่งเศส มุ่งสู่ความเป็นเลิศทางด้านการแพทย์ และการสาธารณสุข
วันนี้ (11 มิถุนายน 2564) เวลา 10.30 น. ณ ห้องรับรองเทวะเวสม์ อาคาร 1 ตึกสำนักงานปลัดกระทรวงสาธารณสุข นายตีแยรี มาตู (H.E. Mr. Thierry Mathou) เอกอัครราชทูตสาธารณรัฐฝรั่งเศสประจำประเทศไทย เข้าเยี่ยมคารวะ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เนื่องในโอกาสเข้ารับหน้าที่ สรุปสาระสำคัญการหารือ ดังนี้
รองนายกรัฐมนตรีแสดงความยินดีกับเอกอัครราชทูตฝรั่งเศสฯ ในโอกาสเข้ารับหน้าที่อย่างเป็นทางการ ชื่นชมการทำงานของเอกอัครราชทูตฯ ในการส่งเสริมความสัมพันธ์ไทย-ฝรั่งเศสอย่างแข็งขันและเชื่อมั่นว่าภายใต้การดำรงตำแหน่งของเอกอัครราชทูตฯ จะสามารถขับเคลื่อนความสัมพันธ์ไทย-ฝรั่งเศส ให้แน่นแฟ้นยิ่งขึ้น ทั้งนี้ รัฐบาลไทยพร้อมให้ความร่วมมือในการปฏิบัติหน้าที่ของเอกอัครราชทูตฯ อย่างเต็มที่ เพื่อกระชับความสัมพันธ์ระหว่างไทย-ฝรั่งเศส ที่ดำเนินมาอย่างมีพลวัตต่อเนื่องกว่า 165 ปี ให้แน่นแฟ้นยิ่งขึ้น ตลอดจนเห็นควรยกระดับความสัมพันธ์ระหว่างกันอย่างรอบด้านและก่อให้เกิดผลเป็นรูปธรรม
ด้านเอกอัครราชทูตฝรั่งเศสฯ ขอบคุณรัฐบาลไทย ที่จะดูแลการฉีดวัคซีนโควิด-19 ของประชาชนฝรั่งเศสในประเทศไทย ชื่นชมความสัมพันธ์ระหว่างไทยกับฝรั่งเศสที่มีมาอย่างยาวนาน โดยเห็นควรจัดทำ Road Map เพื่อวางแนวทางในการดำเนินความสัมพันธ์ระหว่างกัน นอกจากนี้ ทั้งสองฝ่ายได้หารือถึงแนวทางความร่วมมือระหว่างโรงพยาบาลทั้งสองประเทศ เพื่อมุ่งสู่ความเป็นเลิศทางด้านการแพทย์ ผ่านการแลกเปลี่ยนองค์ความรู้และผู้เชี่ยวชาญระหว่างกัน และเอกอัครราชทูตฯ สนใจมุ่งผลักดันแนวคิด “สุขภาพหนึ่งเดียว (One Health)” โดยเชิญประเทศไทยให้ดำเนินกิจกรรมต่างๆ ร่วมกัน เพื่อเสริมสร้างสุขภาพคน สัตว์ สัตว์ป่า และสิ่งแวดล้อม ตลอดจนเตรียมความพร้อมในการป้องกันโรคอุบัติใหม่ในอนาคต
โอกาสนี้ ทั้งสองยังได้แลกเปลี่ยนประสบการณ์ และแนวทางการจัดการกับสถานการณ์การแพร่ระบาดของโควิด-19 ร่วมกัน โดยไทยประสงค์ที่จะมีความร่วมมือกับฝรั่งเศสด้านวัคซีน อันเป็นปัจจัยสำคัญในการควบคุมการแพร่ระบาดของโควิด-19 และช่วยให้ภาคการท่องเที่ยวของไทยในพื้นที่ต่างๆ โดยเฉพาะอย่างยิ่งเขตท่องเที่ยวสำคัญ เพื่อเป็นส่วนในการฟื้นฟูเศรษฐกิจในประเทศ
วันศุกร์ที่ 11 มิถุนายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 4 – 10 มิถุนายน 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 4 – 10 มิถุนายน 2564 พบการกระทำผิด จำนวน 648 คดี คิดเป็นเงินค่าปรับ 23.13 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 4 – 10 มิถุนายน 2564) พบว่ามีการกระทำผิด จำนวน 648 คดี คิดเป็นเงินค่าปรับ 23.13 ล้านบาท โดยแยกเป็น สุรา จำนวน 380 คดี ค่าปรับ 3.16 ล้านบาท ยาสูบ จำนวน 160 คดี ค่าปรับ 16.79 ล้านบาท ไพ่ จำนวน 17 คดี ค่าปรับ 0.09 ล้านบาท น้ำมันและผลิตภัณฑ์น้ำมัน จำนวน 28 คดี ค่าปรับ 0.51 ล้านบาท น้ำหอม 4 คดี ค่าปรับ 0.06 ล้านบาท รถจักรยานยนต์ จำนวน 41 คดี ค่าปรับ 0.93 ล้านบาท และสินค้าอื่น ๆ จำนวน 18 คดี ค่าปรับ 1.59 ล้านบาท โดยมีของกลางแยกเป็นน้ำสุรา จำนวน 4,503.840 ลิตร ยาสูบ จำนวน 39,806 ซอง ไพ่ จำนวน 421 สำรับ น้ำมันและผลิตภัณฑ์น้ำมัน จำนวน 14,657.000 ลิตร น้ำหอม 10,766 ขวด รถจักรยานยนต์ จำนวน 57 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 10 มิถุนายน 2564 พบว่ามีการกระทำผิด จำนวน 18,940 คดี คิดเป็นเงินค่าปรับ 440.82 ล้านบาท โดยแยกเป็น สุรา จำนวน 10,832 คดี ค่าปรับ 95.89 ล้านบาท ยาสูบ จำนวน 5,305 คดี ค่าปรับ 220.53 ล้านบาท ไพ่ จำนวน 410 คดี ค่าปรับ 6.46 ล้านบาท น้ำมันและผลิตภัณฑ์น้ำมัน จำนวน 906 คดี ค่าปรับ 53.34 ล้านบาท น้ำหอม จำนวน 83 คดี ค่าปรับ 3.21 ล้านบาท รถจักรยานยนต์ จำนวน 969 คดี ค่าปรับ จำนวน 26.44 ล้านบาท และสินค้าอื่น ๆ จำนวน 435 คดี ค่าปรับ 34.95 ล้านบาท โดยมีของกลางแยกเป็นน้ำสุรา จำนวน 1,620,077.759 ลิตร ยาสูบ จำนวน 646,199 ซอง ไพ่ จำนวน 33,306 สำรับ น้ำมันและผลิตภัณฑ์น้ำมัน จำนวน 1,525,051.000 ลิตร น้ำหอม จำนวน 120,504 ขวด รถจักรยานยนต์ จำนวน 1,726 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศหรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 11 มิถุนายน 2564
ไฟเขียว! จ้างพนักงานราชการ 10,000 อัตรา บรรเทาการว่างงานบัณฑิตจบใหม่
....
ข่าวดีสำหรับน้อง ๆ ที่เพิ่งจบ ป.ตรี ครับ รัฐบาลเตรียมจ้างพนักงานราชการเฉพาะกิจ จำนวน 10,000 อัตรา เพื่อเพิ่มโอกาสการจ้างงานบัณฑิตจบใหม่ในช่วงสถานการณ์การแพร่ระบาดของโรคโควิด-19 โดยเข้าทำงานในกลุ่มงานบริหารทั่วไปใน 28 ส่วนราชการ ทั้งหน่วยงานในระดับภูมิภาค จังหวัด หรือส่วนกลางที่มีภารกิจสำคัญและเร่งด่วน
.
โดยมีระยะเวลาการจ้างงานไม่เกิน 1 ปี นับตั้งแต่วันที่ทำสัญญาจ้าง หรือไม่เกิน 30 ก.ย. 65 และจะได้รับค่าตอบแทน 18,000 บาท/เดือน ตลอดสัญญา พร้อมสิทธิประโยชน์เช่นเดียวกับพนักงานราชการปกติ ยกเว้นการลาไปอุปสมบท หรือประกอบพิธีฮัจญ์ ซึ่งกำหนดไว้ไม่เกิน 120 วัน
.
ขณะนี้แต่ละหน่วยงานกำลังเร่งดำเนินการจ้างพนักงานราชการและจัดทำแผนการดำเนินงานให้แล้วเสร็จภายในเดือน ส.ค. 64 โดยคำนึงประโยชน์สูงสุดของทางราชการและประโยชน์ที่ประชาชนจะได้รับ ให้ผ่านพ้นวิกฤตโควิด-19 ไปด้วยกัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 11 มิถุนายน 2564
ขยายเวลาตรวจเชื้อโควิด – ขออนุญาตทำงานให้คนต่างด้าวถึง 13 ก.ย. 64
....
สถานการณ์การแพร่ระบาดของโรคโควิด-19 ที่ยังคงมีความรุนแรงอยู่ ทำให้ไม่สามารถดำเนินการขึ้นทะเบียนแรงงานต่างด้าว 3 สัญชาติ (กัมพูชา ลาว เมียนมา) ที่ยังไม่ได้ขออนุญาตอยู่ต่อเพื่อทำงานในประเทศไทยได้ทันตามเวลากำหนดไว้ และเสี่ยงต่อการเป็นแรงงานผิดกฎหมาย
.
และเพื่อแก้ปัญหาดังกล่าว รัฐบาลจึงเห็นชอบขยายระยะเวลาให้แรงงานต่างด้าว 3 สัญชาติ ต้องจัดทำทะเบียนประวัติ ตรวจหาเชื้อโควิด-19 ทำประกันสุขภาพและยื่นขออนุญาตทำงาน จากเดิมที่สิ้นสุดวันที่ 16 มิ.ย. 64 ขยายออกไปเป็นภายในวันที่ 13 ก.ย. 64
.
นอกจากนี้ ยังขยายเวลาให้กลุ่มแรงงานต่างด้าวที่ลงทะเบียนไม่มีงานทำ จำนวน 53,800 คน ไปจัดทำทะเบียนประวัติคนซึ่งไม่มีสัญชาติไทย (ทร.38/1) พร้อมกับทำบัตรประจำตัวคนซึ่งไม่มีสัญชาติไทย (บัตรสีชมพู) ให้แล้วเสร็จภายในวันที่ 31 มี.ค. 65 (จากเดิมภายในวันที่ 16 มิ.ย. 64)
.
เมื่อแรงงานต่างด้าวดำเนินการครบทุกขั้นตอนและได้รับบัตรประจำตัวแล้ว จะสามารถอยู่ในประเทศและทำงานอย่างถูกต้องตามกฎหมาย จนถึงวันที่ 13 ก.พ. 66 โดยจะได้รับความคุ้มครองและมีสิทธิประโยชน์ สวัสดิการ การคุ้มครองตามสิทธิที่พึงได้รับ
.
ผู้มีข้อสงสัย สามารถสอบถามเพิ่มเติมได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร.1506 กด 2 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร และแนะนำวิธีการดำเนินการ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 7 มิถุนายน 2564
กระทรวงยุติธรรม ประชุมคณะกรรมการกองทุนยุติธรรม ครั้งที่ ๔/๒๕๖๔ ผ่านระบบการประชุมทางไกล (Video Conference)
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๔ เพื่อพิจารณาความคืบหน้าผลการดำเนินงานตามบันทึกข้อตกลงการประเมินของกองทุนยุติธรรม ประจำปีบัญชี ๒๕๖๔
ในวันจันทร์ที่ ๗ มิถุนายน ๒๕๖๔ เวลา ๑๐.๐๐ น. ณ ห้องประชุม ๑๐ - ๐๘ อาคารกระทรวงยุติธรรม ถนนแจ้งวัฒนะ กรุงเทพมหานคร ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๔/๒๕๖๔ ผ่านระบบการประชุมทางไกล (Video Conference) โดยมี นายวัลลภ นาคบัว รองปลัดกระทรวงยุติธรรม นายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม และคณะกรรมการฯ เข้าร่วมฯ
ในการนี้ ที่ประชุมได้รายงานความคืบหน้าผลการดำเนินงานตามบันทึกข้อตกลงการประเมินของกองทุนยุติธรรม ประจำปีบัญชี ๒๕๖๔ ผลการช่วยเหลือเยียวยาแก่ผู้เสียหายและจำเลยในคดีอาญาของสำนักงานช่วยเหลือทางการเงินแก่ผู้เสียหายและจำเลยในคดีอาญา ความคืบหน้าด้านคดี รวมทั้งผลการดำเนินงานทุนหมุนเวียน ประจำปีบัญชี ๒๕๖๓ (ฉบับสมบูรณ์)
ทั้งนี้ คณะกรรมการฯ ได้หารือร่วมกันในการพิจารณาจัดทำ/ทบทวนแผนงานด้านดิจิทัลและระบบฐานข้อมูล ประกอบด้วย ๑. แผนปฏิบัติการดิจิทัลกองทุนยุติธรรม (พ.ศ.๒๕๖๓ - ๒๕๖๕) ฉบับทบทวน และ (ร่าง) แผนปฏิบัติการดิจิทัล ประจำปี พ.ศ.๒๕๖๕ และ ๒. แผนพัฒนาระบบฐานข้อมูลกองทุนยุติธรรม (พ.ศ.๒๕๖๓ - ๒๕๖๕) ฉบับทบทวนและ (ร่าง) แผนพัฒนาระบบฐานข้อมูล ประจำปี พ.ศ.๒๕๖๕
นอกจากนี้ ได้พิจารณาแผนปฏิบัติการด้านกองทุนยุติธรรม ระยะที่ ๑ (พ.ศ.๒๕๖๓ – ๒๕๖๕) ฉบับทบทวนและ (ร่าง) แผนปฏิบัติการกองทุนยุติธรรม ประจำปีบัญชี ๒๕๖๕ ตลอดจนแบบรายงานผลการสนับสนุนโครงการให้ความรู้ทางกฎหมายแก่ประชาชนอีกด้วย
วันจันทร์ที่ 7 มิถุนายน 2564
ธ.ก.ส. เตือนระวังผู้แอบอ้างใช้โลโก้ธนาคาร ปล่อยเงินกู้ทาง Facebook
ธ.ก.ส.เตือนเกษตรกรลูกค้าและประชาชนทั่วไป ระวังการแอบอ้างโดยใช้ตราสัญลักษณ์ของธนาคารทำการปล่อยเงินกู้ผ่านทาง Facebook  ย้ำ ธ.ก.ส. ไม่มีส่วนเกี่ยวข้องกับบัญชีดังกล่าวและไม่มีนโยบายปล่อยเงินกู้ผ่าน Facebook แต่อย่างใด
ธ.ก.ส. เตือน ! เกษตรกรลูกค้าและประชาชนทั่วไป ระวังการแอบอ้างโดยใช้ตราสัญลักษณ์ของธนาคารทำการปล่อยเงินกู้ผ่านทาง Facebook ย้ำ ! ธ.ก.ส. ไม่มีส่วนเกี่ยวข้องกับบัญชีดังกล่าวและไม่มีนโยบายปล่อยเงินกู้ผ่าน Facebook แต่อย่างใด โดยมี Facebook Page ที่เป็นทางการของธนาคารคือ “ธกส BAAC Thailand” และ “ธกส บริการด้วยใจ” มุ่งเน้นการสื่อสารผลิตภัณฑ์ บริการและกิจกรรมต่าง ๆ กับลูกค้าเท่านั้น หากพบเห็นการแอบอ้างต่าง ๆ สามารถแจ้ง ได้ที่ Call Center 02 555 0555
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ด้วยขณะนี้มีกลุ่มผู้ไม่หวังดีใช้ช่องทาง Facebook โดยใช้ชื่อบัญชี “Sara Sourour” แอบอ้างใช้ตราสัญลักษณ์ของธนาคาร และมีการโพสต์เสนอเงินกู้ตามช่องแสดงความคิดเห็น นั้น
ธ.ก.ส. ขอเรียนว่า ธ.ก.ส. ไม่มีส่วนเกี่ยวข้องกับบัญชี Facebook ดังกล่าว อีกทั้งธนาคารไม่มีนโยบายในการปล่อยสินเชื่อผ่านทาง Facebook จึงขอให้เกษตรกรลูกค้าและประชาชนทั่วไปอย่าหลงเชื่อบุคคลดังกล่าว
ทั้งนี้ ธ.ก.ส. มี Facebook Page ที่เป็นทางการคือ “ธกส BAAC Thailand” เพื่อเป็นช่องทางในการสื่อสารข้อมูลด้านผลิตภัณฑ์ การให้บริการหรือข้อมูลข่าวสารสำคัญไปยังลูกค้า และ Facebook Page “ธกส บริการด้วยใจ” เพื่อเป็นช่องทางสอบถามข้อมูล ให้ความช่วยเหลือและรับข้อร้องเรียนจากลูกค้า อีกทั้งยังมี LINE Official : BAAC Family ที่เป็นช่องทางในการสื่อสารข้อมูลข่าวสารด้านผลิตภัณฑ์ การให้บริการไปยังลูกค้า รวมถึงการแจ้งความประสงค์เบื้องต้นในการขอใช้บริการสินเชื่อบางประเภทกับ ธ.ก.ส. เท่านั้น ซึ่งหากถูกต้องตามหลักเกณฑ์จึงจะนัดหมายทำสัญญาต่อไป โดยจุดสังเกต LINE Official : BAAC Family จะมีโลโก้ ธ.ก.ส. และสัญลักษณ์รูปโล่สีเขียวที่บริเวณหน้าชื่อและมียอดผู้ติดตามปัจจุบันกว่า 8 ล้านคน
นายสมเกียรติกล่าวอีกว่า ในปัจจุบันมีการหลอกลวงจากมิจฉาชีพในหลากหลายรูปแบบผ่านช่องทางสื่อสังคมออนไลน์ ธ.ก.ส. จึงขอให้ท่านใช้ความระมัดระวังมากยิ่งขึ้นในการติดต่อหรือทำธุรกรรมออนไลน์ หากพบเห็นการแอบอ้างต่าง ๆ หรือต้องการสอบถามรายละเอียดเพิ่มเติม ติดต่อได้ที่ Call Center 02 555 0555 ได้ตลอด 24 ชั่วโมง รวมถึงช่องทางเว็บไซต์ www.baac.or.th Facebook Page “ธกส BAAC Thailand” และ “ธกส บริการด้วยใจ” ทั้งนี้ ธนาคารจะดําเนินการเอาผิดตามขั้นตอนทางกฎหมายกับผู้ที่หลอกลวงในลักษณะดังกล่าวต่อไป
วันจันทร์ที่ 7 มิถุนายน 2564
ตอบโจทย์ตลาดสมุนไพร
“เฉลิมชัย” ตอบโจทย์ตลาดสมุนไพร สั่งตั้งคณะกรรมการขับเคลื่อนการพัฒนาพืชสมุนไพรไทย มุ่งส่งเสริมและพัฒนาให้เกิดการรวมกลุ่มกันผลิตภายใต้ระบบส่งเสริมเกษตรแปลงใหญ่
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์เปิดเผยว่าปัจจุบันแนวโน้มการบริโภคสมุนไพรและผลิตภัณฑ์สมุนไพรในไทยพบว่าตั้งแต่ปี2560 - 2563มีอัตราการเติบโตประมาณ10%ต่อปีขณะที่พื้นที่ปลูกสมุนไพรมีจำนวนเพิ่มขึ้นเช่นกันโดยมีปัจจัยมาจากความต้องการของตลาดและนโยบายการส่งเสริมทั้งของกระทรวงเกษตรและสหกรณ์และหน่วยงานที่เกี่ยวข้องเช่นกระทรวงสาธารณสุขที่มีนโยบายส่งเสริมให้โรงพยาบาลของรัฐนําสมุนไพรมาใช้ในการรักษาโรคควบคู่กับการใช้ยาแผนปัจจุบันเป็นต้นและจากสถานการณ์การแพร่ระบาดของโรคโควิด-19ยังส่งผลทําให้ประชาชนหันมาใส่ใจดูแลเรื่องสุขภาพกันมากขึ้นโดยเฉพาะคนรุ่นใหม่ได้หันมาให้ความสนใจในการบริโภคสมุนไพรซึ่งพบว่ามูลค่าของผลิตภัณฑ์สมุนไพรภายในประเทศมีอัตรการเติบโตเฉลี่ย10.3%ภายหลังประกาศใช้แผนแม่บทแห่งชาติว่าด้วยการพัฒนาสมุนไพรไทยฉบับที่1พ.ศ.2560 - 64ซึ่งเป็นอัตราการเติบโตมากกว่าจีนที่เติบโตเฉลี่ย5.06%ญี่ปุ่น0.85%และเกาหลีใต้5.43%ขณะที่ในตลาดโลกพบว่ามีมูลค่าการบริโภคสมุนไพรมีแนวโน้มเพิ่มมากขึ้นเช่นกัน
อย่างไรก็ตามกระทรวงเกษตรฯได้เล็งเห็นโอกาสทางการตลาดของพืชสมุนไพรที่มีทิศทางการขยายตัวเพิ่มมากขึ้นซึ่งนับเป็นผลดีกับเกษตรกรจึงมีนโยบายขับเคลื่อนการพัฒนาพืชสมุนไพรไทยและพืชทางเลือกอื่นๆโดยเน้นให้เกิดความเชื่อมโยงในการพัฒนาตลอดห่วงโซ่อุปทานตั้งแต่ต้นทางกลางทางและปลายทางโดยใช้หลักการ“ตลาดนําการผลิต”ที่เน้นผลิตพืชที่มีศักยภาพมีความต้องการของตลาดและที่สำคัญสอดล้องกับนโยบายของรัฐบาลที่ได้ให้ความสำคัญกับการพัฒนาสมุนไพรไทยซึ่งเป็นภูมิปัญญาและทรัพยากรของประเทศ
ด้านดร.ทองเปลวกองจันทร์ปลัดกระทรวงเกษตรและสหกรณ์กล่าวเพิ่มเติมว่ากระทรวงเกษตรฯได้มีการตั้งคณะกรรมการขับเคลื่อนการพัฒนาพืชสมุนไพรไทยเพื่อขับเคลื่อนการดำเนินงานร่วมกับหน่วยงานที่เกี่ยวข้องซึ่งได้มีการตั้งคณะอนุกรรมการวัตถุดิบสมุนไพรและคณะทํางานขับเคลื่อนพัฒนาผลิตผลสมุนไพรที่มีศักยภาพมาขับเคลื่อนการดำเนินงานให้เกิดประสิทธิภาพมากยิ่งขึ้นนอกจากนี้ยังได้จัดทำแผนที่ความเหมาะสมของที่ดินสำหรับปลูกพืชสมุนไพร(Land Suitability)ที่สำคัญและเป็นที่ต้องการของตลาดจำนวน24ชนิดได้แก่ขมิ้นชันไพลบัวบกกระชายดำฟ้าทะลายโจรกระชายเหลืองกระวานข่าขิงคำฝอยตะไคร้บุกพริกไทยและว่านชักมดลูกกระเจี๊ยบแดงเก๊กฮวยดีปลีบอระเพ็ดพญายอเพชรสังฆาตมะระขี้นกมะลิมะแว้งเครือมะแว้งต้น
“จากการที่ได้เปิดให้เกษตรกรผู้ปลูกสมุนไพรมาขึ้นทะเบียนพบว่าเกษตรกรที่มาขึ้นทะเบียนรวม2,866ครัวเรือนส่วนใหญ่เป็นเกษตรกรรายย่อยดังนั้นกระทรวงเกษตรและสหกรณ์จึงมอบหมายให้กรมส่งเสริมการเกษตรดำเนินการส่งเสริมและพัฒนาให้เกิดการรวมกลุ่มกันผลิตภายใต้ระบบส่งเสริมเกษตรแปลงใหญ่ซึ่งปัจจุบันสามารถจัดตั้งเกษตรแปลงใหญ่สมุนไพรได้ถึง34แปลงใน21จังหวัดเกษตรกรสมาชิก1,531รายคิดเป็นพื้นที่5,500ไร่และเพื่อยกระดับการผลิตในปี2565กรมส่งเสริมการเกษตรได้เสนอของบประมาณจัดทำโครงการส่งเสริมประสิทธิภาพการผลิตสินค้าพืชสมุนไพรเพื่อขยายกลุ่มเกษตรกรเป้าหมายให้ครอบคลุมพื้นที่ทั้ง77จังหวัดด้วย"ดร.ทองเปลวกล่าว
วันจันทร์ที่ 7 มิถุนายน 2564
ช้าก่อน! ไม่มีฉีดวัคซีนโควิดแบบ Walk in ที่สถานีกลางบางซื่อ
....
การให้บริการฉีดวัคซีนป้องกันโรคโควิด-19 แก่ประชาชน ณ สถานีกลางบางซื่อนั้น ยังไม่มีรูปแบบ Walk in แต่จะให้บริการประชาชน 2 กลุ่มหลัก คือ
- กลุ่มองค์กรที่ประสานมายังกระทรวงสาธารณสุข จำนวน 5,000 คน/วัน
- กลุ่มประชาชนทั่วไปที่ลงทะเบียนนัดหมายเข้ารับบริการฉีดวัคซีน ผ่านผู้ให้บริการสัญญาณโทรศัพท์มือถือ ได้แก่ ดีแทค (DTAC) เอไอเอส (AIS) ทรู (TRUE) และบริษัทโทรคมนาคมแห่งชาติจำกัด (มหาชน) จำนวน 5,000 คน/วัน
.
สำหรับศูนย์ฉีดวัคซีนดังกล่าว จะเริ่มให้บริการประชาชนตั้งแต่วันที่ 7 มิ.ย. – 31 ส.ค. 64 เวลา 09.00 – 20.00 น. โดยผู้เข้ารับการฉีดวัคซีน จะต้องยืนยันตัวตนโดยแสดง QR Code ที่ได้รับจากการจองคิวผ่านเครือข่ายมือถือทั้ง 4 เครือข่ายพร้อมแสดงบัตรประจำตัวประชาชน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 7 มิถุนายน 2564
ไทยรับมอบวัคซีนจาก บ.แอสตร้าเซนเนก้า แล้ว 1.8 ล้านโดส
....
ข่าวดีที่หลายคนรอคอย! บ.แอสตร้าเซเนก้า (ประเทศไทย) จำกัด ได้ส่งมอบวัคซีนป้องกันโรคโควิด-19 ที่ผลิตในประเทศไทยให้กับรัฐบาลล็อตแรกแล้ว จำนวน 1.8 ล้านโดส เพื่อนำไปกระจายสู่จังหวัดต่าง ๆ สำหรับการฉีดวัคซีนให้กับประชาชนกลุ่มเสี่ยง คือ กลุ่มผู้สูงอายุ และกลุ่ม 7 โรคเรื้อรัง พร้อมกันทั่วประเทศ 7 มิ.ย. 64
.
พร้อมกันนี้ นายเจมส์ ทีก ประธาน บ.แอสตร้าเซเนก้า (ประเทศไทย) ได้ยืนยันว่า หลังจากนี้จะทยอยส่งวัคซีนให้ประเทศไทยจนครบตามสัญญา ซึ่งวัคซีนทุกล็อตที่ได้มีการส่งมอบจะต้องผ่านการตรวจสอบคุณภาพอย่างเคร่งครัด
.
ดังนั้น แผนการกระจายวัคซีนป้องกันโรคโควิด-19 จะยังคงเป็นไปตามเดิม ไม่มีการเลื่อนฉีดวัคซีนแต่อย่างใด โดยรัฐบาลจะเดินหน้าฉีดวัคซีนโดยเร็วที่สุด ให้ครอบคลุมประชาชนในประเทศอย่างน้อย 70% ในปี 2564
Cr. กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 7 มิถุนายน 2564
เปิดเงื่อนไข “ยิ่งใช้ยิ่งได้” รับ e-Voucher คืนสูงสุด 7,000 บาท
....
ชวนมาทำความรู้จักโครงการใหม่แกะกล่อง ซึ่งอยู่ในมาตรการเยียวยาโควิด-19 รอบใหม่ ที่ผู้คนให้ความสนใจก็คือ "ยิ่งใช้ยิ่งได้"
วันจันทร์ที่ 7 มิถุนายน 2564
ผ่อนรถไม่ไหว มีทางออก กับมหกรรมไกล่เกลี่ยสินเชื่อเช่าซื้อรถยนต์ออนไลน์
....
มาแล้วอีกหนึ่งช่องทางช่วยลดภาระของลูกหนี้ซึ่งได้รับผลกระทบจากการระบาดของโควิด 19 ระลอกใหม่ ในการชำระหนี้สินเชื่อเช่าซื้อรถยนต์
วันจันทร์ที่ 7 มิถุนายน 2564
กระทรวงยุติธรรม พิจารณาให้ความช่วยเหลือประจำกรุงเทพมหานคร ครั้งที่ ๑๔/๒๕๖๔
กระทรวงยุติธรรม ประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๔/๒๕๖๔
ในวันจันทร์ที่ ๗ มิถุนายน ๒๕๖๔ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจำกรุงเทพมหานคร และที่เกินอำนาจของคณะอนุกรรมการให้ความช่วยเหลือประจำจังหวัด คณะที่ ๑ ครั้งที่ ๑๔/๒๕๖๔ โดยมีนายมนินธ์ สุทธิวัฒนานิติ ผู้อำนวยการสำนักงานกองทุนยุติธรรม คณะอนุกรรมการ และผู้แทนจากหน่วยงานที่เกี่ยวข้องเข้าร่วม ณ ห้องประชุม ๑๐ - ๐๘ ชั้น ๑๐ อาคารที่ทำการกระทรวงยุติธรรม ผ่านระบบการประชุมทางไกล (Video Conference)
โดยที่ประชุมได้รับทราบผลการให้ความช่วยเหลือประชาชน ปีงบประมาณ ๒๕๖๔ (ภาพรวมทั่วประเทศ) ประกอบด้วย ผลการให้ความช่วยเหลือประชาชนตามภารกิจกองทุนยุติธรรม ผ่านระบบ JFReport แบ่งเป็นผู้มาขอรับคำปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม กรณีการช่วยเหลือประชาชนในการดำเนินคดี การขอปล่อยชั่วคราวผู้ต้องหาหรือจำเลย กรณีการช่วยเหลือผู้ถูกละเมิดฯ และกรณีการสนับสนุนในการให้ความรู้ทางกฎหมาย พร้อมทั้งพิจารณาคำขอรับความช่วยเหลือเสนอคณะอนุกรรมการให้ความช่วยเหลือประจำกรุงเทพมหานครฯ คณะที่ ๑ จำนวน ๑๘ ราย
วันจันทร์ที่ 7 มิถุนายน 2564
สธ.เผยครึ่งวันแรกคิกออฟฉีดวัคซีนโควิด 19 ทั่วประเทศราบรื่น ฉีดแล้ว 1.4 แสนคน
กระทรวงสาธารณสุข เผยผลการดำเนินงานคิกออฟฉีดวัคซีนโควิด 19 ครึ่งวันแรกจาก 986 จุดฉีดทั่วประเทศ ฉีดวัคซีนแล้ว 143,116 คน ภาพรวมราบรื่นดี ไม่แออัด ส่วนศูนย์ฉีดวัคซีนกลางบางซื่อวันนี้ ฉีดให้ผู้พิการ เจ้าหน้าที่ภาครัฐ ครูในกทม. ประชาชนที่จองคิวในระบบ
กระทรวงสาธารณสุข เผยผลการดำเนินงานคิกออฟฉีดวัคซีนโควิด 19 ครึ่งวันแรกจาก 986 จุดฉีดทั่วประเทศ ฉีดวัคซีนแล้ว 143,116 คน ภาพรวมราบรื่นดี ไม่แออัด ส่วนศูนย์ฉีดวัคซีนกลางบางซื่อวันนี้ ฉีดให้ผู้พิการเจ้าหน้าที่ภาครัฐ ครูในกทม. ประชาชนที่จองคิวในระบบต่างๆ รวม 1 หมื่นคน
วันนี้ (7 มิถุนายน 2564) นายแพทย์โอภาส การย์กวินพงศ์ อธิบดีกรมควบคุมโรค กล่าวว่า ผลการดำเนินการคิกออฟฉีดวัคซีนโควิด 19 จำนวนมากพร้อมกันทั่วประเทศครึ่งวันแรก รวม 986 จุดฉีดทั่วประเทศ ข้อมูลถึงเวลา 12.00 น. พบว่า มีประชาชนเข้ารับการฉีดวัคซีนทั้งหมด 143,116 คน แบ่งเป็นผู้มีอายุมากกว่า 60 ปี 73,273 คน กลุ่ม 7 โรคเรื้อรังอายุน้อยกว่า 60 ปี 21,924 คน อสม.และบุคลากรทางการแพทย์ 12,081 คน และอื่นๆ โดยวันนี้พลเอกประยุทธ์ จันทร์โอชา นายกรัฐมนตรี พร้อมด้วยรัฐมนตรีกระทรวงต่างๆ ได้ตรวจเยี่ยมศูนย์ฉีดวัคซีนกลางบางซื่อ ซึ่งเป็นจุดฉีดวัคซีนที่ใหญ่ที่สุดของประเทศไทย
“วันนี้ศูนย์ฉีดวัคซีนกลางบางซื่อตั้งเป้าหมายฉีดวัคซีน 1 หมื่นคน ได้แก่ ผู้พิการ 250 คน เจ้าหน้าที่ภาครัฐ 750 คน ครูในกรุงเทพฯ 4 พันคน และประชาชนที่จองคิวในระบบต่างๆ 5 พันคน ระบบการจัดฉีดวัคซีนเป็นไปอย่างราบรื่น ผู้มารับการฉีดวัคซีนได้รับความสะดวกสบาย จากการให้บริการตั้งแต่วันที่ 24 พฤษภาคม- 6 มิถุนายน 2564 รวม 155,028 คน ใช้อัตรากำลังเจ้าหน้าที่ 374 คนต่อวัน ประกอบด้วย แพทย์ ทันตแพทย์ พยาบาล เภสัชกร และเจ้าหน้าที่สนับสนุนอื่นๆ ทั้งภาครัฐและเอกชน ประชาชนรับบริการอย่างรวดเร็วเฉลี่ย 51 นาทีต่อคน” นายแพทย์โอภาสกล่าว
นายแพทย์โอภาสกล่าวต่อว่า สำหรับภาพรวมวันนี้ประชาชนให้ความสนใจมารับบริการ สถานการณ์เป็นไปอย่างราบรื่น ไม่แออัด ถือว่าเรียบร้อยดี โดยจะมีการรวบรวมข้อมูลเพื่อปรับการดำเนินงานให้สอดคล้องกับสถานการณ์และรายงานผลการฉีดวัคซีนให้ทราบอย่างต่อเนื่อง โดยยืนยันว่าทุกคนจะได้รับการฉีดวัคซีนให้ตรงกับวันที่นัดหมายมากที่สุดตามนโยบายของรัฐบาล ยกเว้นหากมีเหตุขัดข้องบางประการจะนัดหมายวันถัดไปแทน
************************************7 มิถุนายน 2564
วันจันทร์ที่ 7 มิถุนายน 2564
ประธานรัฐสภา - รมว.พม. ลงพื้นที่ จ.พิษณุโลก มอบหน้ากากอนามัยช่วยกลุ่มเปราะบางป้องกันโควิด-19
ประธานรัฐสภา - รมว.พม. ลงพื้นที่ จ.พิษณุโลก มอบหน้ากากอนามัยช่วยกลุ่มเปราะบางป้องกันโควิด-19 และนมผงสำหรับเด็ก พม. ปันสุข พร้อมเร่งช่วยเหลือประชาชนเดือดร้อนจากเหตุภัยพิบัติพายุฤดูร้อน
วันที่ 5 มิถุนายน 2564 ที่ห้องประชุมศาลาประชาคม ศาลากลางจังหวัดพิษณุโลกนายชวน หลีกภัย ประธานรัฐสภา ประธานสภาผู้แทนราษฎร และประธานมูลนิธิเพื่อการศึกษาและสังคมพร้อมด้วยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ลงพื้นที่จังหวัดพิษณุโลก ณ ห้องประชุมศาลาประชาคม ศาลากลางจังหวัดพิษณุโลก เพื่อมอบหน้ากากอนามัย จำนวน 10,000 ชิ้น จากมูลนิธิเพื่อการศึกษาและสังคม พร้อมทั้งนมผงสำหรับเด็ก พม. ปันสุข ให้กับจังหวัดพิษณุโลก โดยมี นายรณชัย จิตรวิเศษ ผู้ว่าราชการจังหวัดพิษณุโลก เป็นผู้รับมอบ เพื่อนำไปแจกจ่ายช่วยเหลือกลุ่มเปราะบางและประชาชนในพื้นที่ที่ได้รับผลกระทบจากสถานกาณ์การแพร่ระบาดของโรคโควิด-19 โดยมีนางพัชรีอาระยะกุล ปลัดกระทรวงการพัฒนาสังคมและความมั่นคงของมนุษย์ นางสาวนริศา อดิเทพวรพันธุ์ ประจำสำนักเลขาธิการสำนักนายกรัฐมนตรี และคณะผู้บริหารกระทรวงการพัฒนาสังคมและความมั่นคงของมนุษย์ ร่วมลงพื้นที่ดังกล่าว นอกจากนี้ ยังมีการมอบหน้ากากอนามัย จำนวน 10,000 ชิ้นและผงสำหรับเด็ก พม. ปันสุข ให้กับจังหวัดต่างๆ ได้แก่ จังหวัดสุโขทัย กำแพงเพชร นครสวรรค์ เพชรบูรณ์ พิจิตร อุทัยธานี ชัยนาท สิงห์บุรี อ่างทอง ลพบุรี และสุพรรณบุรี
นายจุติกล่าว่า จากนั้น ตนได้เข้าร่วมประชุม ทีม One Home พม. จังหวัดพิษณุโลก เพื่อมอบแนวทางในการขับเคลื่อนงานช่วยเหลือกลุ่มเปราะบางทั้งเด็ก คนพิการ ผู้สูงอายุ และผู้ด้อยโอกาส รวมทั้งการส่งเสริมอาชีพ การซ่อมสร้างที่อยู่อาศัย และการสงเคราะห์ครอบครัวยากจน นอกจากนี้ ได้เดินทางไปลงพื้นที่ ณ องค์การบริหารส่วนตำบลหนองพระ อำเภอวังทอง จังหวัดพิษณุโลก เพื่อพบปะเยี่ยมประชาชนที่ได้รับความเดือดร้อนจากเหตุภัยพิบัติพายุฤดูร้อนและให้ความช่วยเหลือต่างๆ ตามภารกิจกระทรวง พม. ภายใต้โครงการพัฒนาคุณภาพชีวิตผู้มีรายได้น้อยรวมน้ำใจสู้ภัยโควิด-19โดยความร่วมมือระหว่างสภาองค์กรชุมชนตำบลหนองพระ อำเภอวังทอง จังหวัดพิษณุโลก สถาบันพัฒนาองค์กรชุมชน (องค์กรมหาชน) และ กระทรวง พม. ทั้งนี้ ได้มอบถุงยังชีพเพื่อเป็นการบรรเทาความเดือดร้อนแก่ประชาชนในเบื้องต้น
วันจันทร์ที่ 7 มิถุนายน 2564
ผู้ว่าการการยาสูบแห่งประเทศไทย ตรวจเยี่ยม รพ.สวนเบญจกิติฯ ฉีดวัคซีน COVID-19 วันแรก
ผู้ว่าการการยาสูบแห่งประเทศไทยลงพื้นที่ตรวจเยี่ยมศูนย์ฉีดวัคซีน โรงพยาบาลสวนเบญจกิติเฉลิมพระเกียรติ ๘๔ พรรษา ในวันแรกของการฉีดวัคซีนเต็มรูปแบบวาระแห่งชาติ ตามที่ ศบค. กำหนดนโยบาย
เมื่อวันที่ 7 มิถุนายน 2564 นายภาณุพล รัตนกาญจนภัทร ผู้ว่าการการยาสูบแห่งประเทศไทย ลงพื้นที่ตรวจเยี่ยมศูนย์ฉีดวัคซีน โรงพยาบาลสวนเบญจกิติเฉลิมพระเกียรติ ๘๔ พรรษา ในวันแรกของการฉีดวัคซีนเต็มรูปแบบวาระแห่งชาติ ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กำหนดนโยบาย โดยให้บริการสำหรับพนักงานการยาสูบแห่งประเทศไทย อดีตพนักงาน ครอบครัวพนักงาน ตลอดจนประชาชนทั่วไปที่ลงทะเบียนและได้รับการยืนยันวันที่ฉีดวัคซีนผ่านระบบหมอพร้อมหรือ SMS แล้ว ซึ่งโรงพยาบาลสวนเบญจกิติฯ ได้จัดเตรียมอาคาร 2 เป็นสถานที่สำหรับการให้บริการฉีดวัคซีน เปิดให้บริการวันละ 120 คน รอบเช้า เวลา 09.00 - 11.30 น. และรอบบ่าย เวลา 13.00 - 15.00 น.
ผู้ว่าการการยาสูบแห่งประเทศไทย กล่าวว่า โรงพยาบาลสวนเบญจกิติฯ มีความพร้อมในการเป็นศูนย์ฉีดวัคซีน เนื่องจากมีสถานที่กว้างขวางสะดวกสบาย ไม่แออัด มีสถานที่จอดรถเพียงพอ มีคณะผู้บริหารโรงพยาบาล เจ้าหน้าที่บุคลากรทางการแพทย์ดูแลอย่างใกล้ชิด และมีการให้บริการที่รวดเร็วเป็นระบบ ผู้รับบริการจึงไม่ต้องใช้เวลารอนาน นอกจากนี้ โรงพยาบาลสวนเบญจกิติฯ ยังพร้อมที่จะให้บริการประชาชนทุกระดับประทับใจ ด้วยบริการทางการแพทย์แบบครบวงจรที่มีมาตรฐานเทียบเท่าเอกชน โดยแพทย์ผู้เชี่ยวชาญทั้งการรักษาโรคทั่วไป แพทย์เฉพาะทาง คลินิกชะลอวัย ศูนย์ไตเทียม คลินิกผิวหนัง และศูนย์ดูแลผู้สูงอายุ บนทำเลที่ตั้งใกล้กับสวนเบญจกิติ สวนสาธารณะแห่งใหม่ใจกลางกรุงเทพมหานคร